CELEX: 31981R1850
Language: el
Date: 1981-07-03 00:00:00
Title: Κανονισμός (ΕΟΚ) αριθ. 1850/81 τής Επιτροπής τής 3ης Ιουλίου 1981 περί τροποποιήσεως καί περεκκλίσεως από τόν κανονισμό (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα οπωροκηπευτικά»

Avis juridique important

|

31981R1850

Κανονισμός (ΕΟΚ) αριθ. 1850/81 τής Επιτροπής τής 3ης Ιουλίου 1981 περί τροποποιήσεως καί περεκκλίσεως από τόν κανονισμό (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα οπωροκηπευτικά»  

Επίσημη Εφημερίδα αριθ. L 183 της 04/07/1981 σ. 0028

***** ΚΑΝΟΝΙΣΜΟΣ (ΕΟΚ) αριθ. 1850/81 ΤΗΣ ΕΠΙΤΡΟΠΗΣ  της 3ης Ιουλίου 1981  περί τροποποιήσεως και παρεκκλίσεως από τον κανονισμό (ΕΟΚ) αριθ. 1530/78 «περί καθορισμού των λεπτομερειών εφαρμογής του καθεστώτος ενισχύσεως για ορισμένα μεταποιημένα οπωροκηπευτικά»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1204/81 (4), καθόρισε τις προθεσμίες παραδόσεως στο πλαίσιο των συμβάσεων μεταποιήσεως για τα ροδάκινα και ότι, λαμβανομένων υπόψη των χαρακτηριστικών της διαθέσεως της ελληνικής παραγωγής, φαίνεται σκόπιμο να αλλαγούν οι ημερομηνίες αυτές· ότι η ίδια παράγραφος έχει καθορίσει την προθεσμία προς σύναψη συμβάσεων για τα αχλάδια Williams και ότι φαίνεται σκόπιμο να αλλαγεί η ημερομηνία αυτή ώστε να ληφθεί υπόψη η πορεία της περιόδου εμπορίας στην Ιταλία·  ότι το ίδιο άρθρο 1 παράγραφος 2 καθόρισε τις προθεσμίες για τη σύναψη συμβάσεων μεταποιήσεως, ιδίως για τις τομάτες, τα ροδάκινα, τα πετροκέρασα και άλλα γλυκά κεράσια· ότι, για να ληφθεί υπόψη η διάθεση της εσοδείας των προϊόντων αυτών, φαίνεται σκόπιμο να μεταφερθούν οι προθεσμίες συνάψεως των συμβάσεων για την περίοδο εμπορίας 1981/82·  ότι, συνεπεία της μεταφοράς αυτής, πρέπει να προσαρμοσθεί η προθεσμία της συνάψεως της τροποποιητικής συμβάσεως σχετικά με τις τομάτες και τα ροδάκινα, καθώς και για τα πετροκέρασα και άλλα γλυκά κεράσια·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 2 του άρθρου 1 του κανονισμού (ΕΟΚ) αριθ. 1530/78 αντικαθίσταται από το ακόλουθο κείμενο:  «2. Οι συμβάσεις μεταποιήσεως πρέπει να συνάπτονται:  - προ της 5ης Ιουνίου, για τις τομάτες που πρέπει να παραδοθούν στη βιομηχανία κατά την περίοδο από 1ης Ιουλίου μέχρι 15ης Νοεμβρίου,  - προ της 15ης Ιουνίου, για τα ροδάκινα που πρέπει να παραδοθούν στη βιομηχανία κατά την περίοδο από 1ης Ιουλίου μέχρι 15ης Οκτωβρίου,  - προ της 10ης Αυγούστου, για τα αχλάδια Williams που πρέπει να παραδοθούν στη βιομηχανία κατά την περίοδο από 15ης Ιουλίου μέχρι 15ης Νοεμβρίου,  - προ της 25ης Αυγούστου, για τα αποξηραμένα δαμάσκηνα d'Ente που πρέπει να παραδοθούν στη βιομηχανία από 5ης Σεπτεμβρίου μέχρι 31ης Δεκεμβρίου,  - προ της 31ης Μαΐου στη Γαλλία, Ιταλία και Ελλάδα και προ της 11ης Ιουλίου στα άλλα Κράτη μέλη, για τα πετροκέρασα και άλλα γλυκά κεράσια που πρέπει να παραδοθούν στη βιομηχανία κατά την περίοδο από 12ης Μαΐου μέχρι 15ης Σεπτεμβρίου,  - προ της 11ης Ιουλίου, για βύσσινα που πρέπει να παραδοθούν στη βιομηχανία κατά την περίοδο από 20ής Μαΐου μέχρι 15ης Σεπτεμβρίου.  Εν τούτοις, τα Κράτη μέλη μπορούν να επισπεύσουν την προθεσμία συνάψεως των συμβάσεων για τις τομάτες.»  Άρθρο 2  Κατά παρέκκλιση του άρθρου 1 παράγραφος 2 πρώτο εδάφιο του κανονισμού (ΕΟΚ) αριθ. 1530/78, για την περίοδο εμπορίας 1981/82, οι συμβάσεις είναι δυνατόν να συναφθούν το αργότερο μέχρι τις 30 Ιουνίου για τα πετροκέρασα και τα άλλα γλυκά κεράσια στη Γαλλία, Ιταλία και Ελλάδα, και μέχρι τις 31 Ιουλίου για τα ροδάκινα και τις τομάτες σε όλα τα Κράτη μέλη.  Κατά παρέκκλιση του άρθρου 1 παράγραφος 3 του ίδιου κανονισμού, για την περίοδο 1981/82, οι τροποποιητικές συμβάσεις είναι δυνατόν να συναφθούν το αργότερο στις 30 Σεπτεμβρίου για τις τομάτες και στις 31 Αυγούστου για τα ροδάκινα, τα πετροκέρασα και άλλα γλυκά κεράσια.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 122 της 6. 5. 1981, σ. 22.